15. ΝΟΜΟΘΕΤ. ΔΙΑΤΑΓΜΑ υπ’ αριθ. 615 της 12/21Αυγ. 1970 (ΦΕΚ Α΄ 171) Περί προσλήψεως κατωτέρου προσωπικού επί συμβάσει εργασίας ιδιωτικού δικαίου παρά της Πλοηγικής Υπηρεσίας. Άρθρ.1.-Μέχρι της καταρτίσεως του νέου Οργανισμού της Πλοηγικής Υπηρεσίας και πάντως ουχί πέραν της 31 Δεκ. 1972 επιτρέπεται να προσλαμβάνηται παρ’ αυτής το κάτωθι αναφερόμενον κατώτερον προσωπικόν επί συμβάσει εργασίας ιδιωτικού δικαίου, προς ικανοποίησιν εκτάκτων και κατεπειγουσών αναγκών των Πλοηγικών Σταθμών, και προς επάνδρωσιν των παραλειφθεισών και παραληφθεισομένων νέων πλοηγίδων κατανεμόμενον εις αυτούς δι’ αποφάσεως του Υπουργού Εμπορικής Ναυτιλίας μετά σύμφωνον γνώμην του Συμβουλίου Πλοηγικής Υπηρεσίας. α)Κυβερνήται πλοηγίδων μέχρις 20 β)Μηχανοδηγοί πλοηγίδων μέχρις 23 γ)Ναύται πλοηγίδων (πρυμνοδέται– λεμβούχοι) μέχρι 18 δ)Ξυλουργός εις ε)Ηλεκτρολόγος εις Άρθρ.2.-1.Το ανωτέρω προσωπικόν προσλαμβάνεται δι’ αποφάσεως του Υπουργού Εμπορικής Ναυτιλίας, εκδιδομένης μετά πρότασιν του Συμβουλίου Πλοηγικής Υπηρεσίας και δημοσιευομένης εις την Εφημερίδα της Κυβερνήσεως. 2.Προκειμένης της προσλήψεως του ανωτέρω προσωπικού, δημοσιεύεται δια του τύπου σχετική προκήρυξις τάσσουσα 10ήμερον τουλάχιστον προθεσμίαν υποβολής των οικείων δικαιολογητικών. Δι’ αποφάσεως του Υπουργού Εμπορικής Ναυτιλίας καθορίζεται πάσα ετέρα λεπτομέρεια αφορώσα την προκήρυξιν, τον τρόπον επιλογής των προσληφθησομένων, τα υποβληθησόμενα δικαιολογητικά κλπ. 3.Οι κατά τ’ ανωτέρω προσλαμβανόμενοι δέον να μη έχωσιν υπερβή το 45ον έτος της ηλικίας των και να κέκτηνται τα υπό των άρθρ. 14, 15, 17, 18, 19 και 20 του Νόμ. 1811/1951 καθοριζόμενα γενικά προσόντα με τας ακολούθους παρεκκλίσεις: α)Το κατά το άρθρ. 19 του Νόμ. 1811/51 ήθος κρίνεται παρά του ΥΕΝ-Δ/νσις Ναυτικής Αστυνομίας, βάσει των παρ’ αυτή στοιχείων. β)Η κατάστασις υγείας του προσλαμβανομένου κρίνεται βάσει των πινάκων νοσημάτων και παθήσεων, των ισχυόντων δια την εξέτασιν των αντιστοίχων κατηγοριών Εμπ. Ναυτικού, υπό της Ανωτάτης Ναυτικής Υγειονομικής Επιτροπής προκειμένου περί προσλήψεως παρά τω Πλοηγικώ Σταθμώ Πειραιώς και υπό της αρμοδίας πρωτοβαθμίου Υγειονομικής Επιτροπής του Νόμ. 1811/51 προκειμένου περί προσλήψεως εις τους λοιπούς Πλοηγικούς Σταθμούς της Χώρας. 4.Πέραν των ανωτέρω οι προσλαμβανόμενοι δέον να κέκτηνται τα κάτωθι ειδικά προσόντα: α)Οι Κυβερνήται πλοηγίδων, πτυχίον Κυβερνήτου Α΄ τάξεως ή Ναυκλήρου Ε.Ν. β)Οι Μηχανοδηγοί πλοηγίδων, πτυχίον Μηχανοδηγού Β΄ τάξεως Ε.Ν. γ)Οι Ναύται πλοηγίδων, άδειαν Ναύτου Ε.Ν. δ)Ξυλουργοί, φυλλάδιον ναυτικού. Χαρακτηρισμός ως ναυπηγοξυλουργού Ε.Ν. ή ως λεμβουργού Β.Ν. ε)Ηλεκτρολόγοι, φυλλάδιον ναυτικού και άδειαν ηλεκτροτεχνίτου. Χαρακτηρισμός ως ηλεκτρολόγου εν τω Ε.Ν. ή ηλεκτριστού εν τω Β.Ν. Άρθρ.3.-1.Ο βασικός μισθός του κατά τ’ ανωτέρω προσωπικού είναι ίσος προς τον υπό των οικείων συλλογικών συμβάσεων καθοριζόμενον δια τους υπηρετούντας υπό τας αντιστοίχους ειδικότητας επί των επιβατηγών ακτοπλοϊκών πλοίων εσωτερικού και συγκεκριμένως: α)Δια τους Κυβερνήτας πλοηγίδων ίσος προς τον βασικόν μισθόν Ναυκλήρου. β)Δια τους Μηχανοδηγούς πλοηγίδων ίσος προς τον βασικόν μισθόν Μηχανοδηγού Β΄. γ)Δια τους Ναύτας πλοηγίδων ίσος προς τον βασικόν μισθόν Ναύτου. δ)Δια τον ξυλουργόν και ηλεκτρολόγον ίσος προς τον βασικόν μισθόν Υποναυκλήρου. 2.Πέραν του βασικού μισθού, εις το ανωτέρω προσωπικόν παρέχεται αντίτιμον τροφής, ίσον προς το παρεχόμενον εις τους επί των επιβατηγών ακτοπλοϊκών πλοίων εσωτερικού υπηρετούντας, βάσει των οικείων συλλογικών συμβάσεων. 3.Το ανωτέρω προσωπικόν υποχρεούται όπως συμμορφούται, ως προς το ωράριον και λοιπούς όρους εργασίας, προς τας δια το αντίστοιχον μόνιμον προσωπικόν των Πλοηγικών Σταθμών ισχυούσας διατάξεις των κανονισμών λειτουργίας Πλοηγικών Σταθμών μη δικαιούμενον απολήψεως ετέρας τινός αμοιβής, εκ της συνεχούς λειτουργίας των Πλοηγικών Σταθμών (Ημεραργίαι, νυκτεριναί φύλακαί κλπ.). Άρθρ.4.-1.Αι διατάξεις του προηγουμένου άρθρου έχουν εφαρμογήν και επί των ήδη υπηρετούντων εκτάκτων επί συμβάσει ιδιωτικού δικαίου αορίστου χρόνου. 2.Οι ήδη απασχολούμενοι παρά τη Πλοηγική Υπηρεσία και μη μισθοδοτούμενοι παρ’ αυτής προτιμώνται κατά την πρόσληψιν του εν άρθρ. 1 προσωπικού, εφ’ όσον δεν έχωσι υπερβή το 60όν έτος της ηλικίας των. Δια τους εξ αυτών απασχολουμένους ευδοκίμως παρά τη Πλοηγική Υπηρεσία υπέρ την 16ετίαν, δεν απαιτείται η ύπαρξις των εν παρ. 4 του άρθρ. 2 του παρόντος ειδικών προσόντων. (Αντί για τη σελ. 402,05) Σελ. 402,05(α) Τεύχος 1116-Σελ. 105 Πλοηγική Υπηρεσία 20.Ζ.α.15 